open-index/open-wikipedia-markdown huggingface dataset:
Aleksin

**Aleksin** () on kaupunki Tulan alueella Venäjällä. Se sijaitsee Okajoen varrella 71 kilometriä Tulasta luoteeseen. Kaupunki on Aleksinin piirin keskus. Sen läpi kulkee Kalugan ja Tulan välinen rautatie (Aleksinin asema). Asukkaita on 63&nbsp;000 henkeä (vuonna 2010).

1200-lopussa paikalle rakennettiin Tarusan ruhtinaskunnan puinen rajalinnoitus, joka mainitaan ensimmäisen kerran vuonna 1348. 1400-luvun alussa linnoitus siirtyi Moskovan ruhtinaskunnalle. Vuonna 1472 sen hävittivät tataarikaani Ahmatin joukot. 1600-luvun alussa asukkaat osallistuivat Ivan Bolotnikovin talonpoikaiskapinaan. 1700-luvun alkuun mennessä linnoitus menetti sotilaallisen merkityksensä.

Vuonna 1729 seudulle rakennettiin rautatehdas, joka tuli tunnetuksi taidokkaista valurautatöistään. 1700–1800-luvulla Aleksinin satama toimi Tulaan suuntautuneen kaupan välittäjänä. Vuoden 1768 tulipalo hävitti kaupungin lähes kokonaan. Vuodesta 1777 lähtien Aleksin oli samannimisen Tulan lääniin kuuluneen kihlakunnan keskus. Toisessa maailmansodassa se oli saksalaisten miehittämä marras-joulukuussa 1941.

Okan oikealla rannalla sijaitseva kaupungin vanha osa Zaretšje on pitkälti säilyttänyt 1800-luvun maaseutukaupungin ulkoasun. Nähtävyyksiä ovat entisen linnoituksen paikalla sijaitseva vanha Jumalansynnyttäjän kuolonuneen nukkumisen katedraali (1688) ja sen vieressä sijaitseva klassistinen uusi katedraali (1807–1813), barokkityylinen Pyhän Nikolaoksen kirkko (1787–1789) ja klassistinen Maslovin kauppiasperheen talo, jossa nykyään toimii kotiseutumuseo. Okan vasemmalla rannalla sijaitsevat entiset tehdastaajamat Myšega, Sotsgorod ja Petrovski, jotka liitettiin kaupunkiin vuonna 1958.

## Lähteet
* 

## Aiheesta muualla

* Aleksinin piirin sivusto
Knúkur

**Knúkur** on korkein kohta Skúvoyn saarella Färsaarten keskiosissa. Sen korkeus on 392 metriä ja se sijaitsee saaren länsiosassa. Knúkur on ainoastaan metrin korkeampi kuin etelämpänä sijaitseva Heyggjurin Mikli.

## Lähteet
Lin Li

**Lin Li** (, 4. toukokuuta 1970 Jiangsu) on kiinalainen entinen uimari ja olympiavoittaja. Vuoden 1992 kesäolympialaisissa hän voitti olympiakultaa 200 metrin sekauinnissa, sekä olympiahopeaa 200 metrin rintauinnissa sekä 400 metrin sekauinnissa. Hänen 200 metrin voittoaikansa 2.11,65 oli uusi ME-aika, ja se säilyi voimassa yli viisi vuotta.

Vuotta ennen Barcelonan olympialaisia Lin oli jo voittanut Perthin MM-kilpailuissa maailmanmestaruudet 200 ja 400 metrin sekauinneissa. Atlantan olympialaisissa 1996 Lin voitti vielä pronssia ME-matkaltaan 200 metrin sekauinnista.

## Lähteet
Heyggjurin Mikli

**Heyggjurin Mikli** on Skuvoyn saaren toiseksi korkein kohta Färsaarten keskiosissa. Se sijaitsee saaren eteläosassa ja on korkeudeltaan 391 metriä. Näin se on vain metrin matalampi kuin saaren korkein kohta Knúkur, 392 metriä.
Thelma Kalama

**Thelma Kalama** (24. maaliskuuta 1931 Honolulu, Havaiji – 17. toukokuuta 1999 Honolulu, Havaiji) oli yhdysvaltalainen uimari ja olympiavoittaja.

Kalama voitti vuoden 1948 kesäolympialaisissa Lontoossa 17-vuotiaana olympiakultaa 4&nbsp;×&nbsp;100 metrin vapaauintiviestistä.

## Lähteet
Michelle Smith

**Michelle de Bruin** (o.s. **Smith**, 16. joulukuuta 1969 Rathcoole) on irlantilainen entinen uimari ja ainoa irlantilainen uinnin olympiavoittaja. Vuoden 1996 kesäolympialaisissa hän voitti kolme olympiakultaa, 200 ja 400 metrin sekauinneissa sekä 400 metrin vapaauinnissa. Lisäksi Smith voitti olympiapronssia 200 metrin perhosuinnissa.

Uransa aikana Smith voitti myös neljä kultaa uinnin EM-kilpailuista; kaikki eri matkoilta, sekä yhteensä kolme hopeaa. Smithin olympia- ja EM-saavutusten yllä on kuitenkin pitkään leijunut doping-leima, sillä Sevillan EM-uintien jälkeen vuoden 1998 keväällä Smith asetettiin neljän vuoden kilpailukieltoon virtsanäytteen manipuloinnista. On väitetty, että tuossa kyseisessä dopingnäytteessä olisi ollut merkkejä testosteronin käytöstä, mutta näitä huhuja ei kuitenkaan ole todistettu. Kilpailukiellon astuessa voimaan Smith oli jo 29-vuotias, mistä syystä tuomio päätti hänen uransa.

On epäilty, että Smith olisi saanut dopingaineita tulevalta aviomieheltään Erik de Bruiniltä, joka itse voitti MM-hopeaa miesten kiekonheitossa 1991, mutta kärysi dopingista vuonna 1993. Muun muassa Smithin kilpakumppani, moninkertainen olympiavoittaja Janet Evans on julkisesti ihmetellyt Smithin ennätysten nopeaa parantumista muutaman vuoden aikana. Smith ei kuitenkaan menettänyt EM- tai olympiamitalejaan, ja on yhä Irlannin kaikkien aikojen menestynein olympiaurheilija.

## Lähteet
Reinin kaupunkiliitto

**Reinin kaupunkiliitto** oli Bingenin, Mainzin, Oppenheimin ja Wormsin kaupunkien 1254 perustama liitto, johon vähitellen osallistui noin 70 muuta kaupunkia sekä maallisia ja hengellisiä ruhtinaita. Kaupungit olivat pääasiassa Reinjoen varrella Baselin ja Kölnin välillä. Liitto syntyi keisari Fredrik II:n kuoleman ja hänen seuraajansa valinnan välisenä aikana, ja sen tarkoituksena oli rauhan säilymisen takaaminen Saksan poliittisesti sekasortoisissa oloissa. Vuonna 1388 tapahtuneen Wormsin tappion jälkeen liitolla ei enää ollut valtakunnallista merkitystä.

## Lähteet
* Uusi tietosanakirja, Tietosanakirja oy 1964
Judit Temes

**Judit Tuider** (o.s. **Temes**, 10. lokakuuta 1930 Sopron – 11. elokuuta 2013 Budapest) oli unkarilainen uimari, olympiavoittaja ja maailmanmestari. Temes osallistui uransa aikana yhteensä kolmiin olympialaisiin.

## Urheilu-ura

Temes osallistui 17-vuotiaana ensimmäisiin olympialaisiinsa vuonna 1948 Lontoossa. Siellä hän osallistui 100 metrin vapaauintiin, jossa hän sijoittui välieränsä viimeiseksi ja karsiutui loppukilpailusta. Samoissa kilpailuissa hän osallistui myös 4&nbsp;×&nbsp;100 metrin vapaauintiviestiin, jossa Unkarin joukkue sijoittui viidenneksi.

Neljä vuotta myöhemmin Helsingin kesäolympialaisissa Temes saavutti uransa kohokohdan: hän voitti olympiakultaa 4&nbsp;×&nbsp;100 metrin vapaauintiviestissä sekä olympiapronssia 100 metrin vapaauinnissa. Kaksi vuotta kilpailuiden jälkeen EM-kilpailuissa Torinossa Temes voitti jälleen kultaa 4&nbsp;×&nbsp;100 metrin vapaauintiviestistä sekä hopeaa 100 metrin vapaauinnista.

Temes jatkoi uraansa vielä Melbournen olympialaisiin asti, mutta siellä menestys jäi hieman vaatimattomammaksi; seitsemäs sija 4&nbsp;×&nbsp;100 metrin vapaauintiviestissä sekä seitsemäs sija 100 metrin selkäuinnin kolmannessa alkuerässä, mikä johti karsiutumiseen välieristä ja loppukilpailusta. Olympialaisten jälkeen Temes lopetti menestyksekkään uransa.

### Yksityiselämä

Temes meni myöhemmin naimisiin, ja hänet tunnettiin Tuider–sukunimellä. Hän kuoli Budapestissa 11. elokuuta 2013.

## Lähteet
* Judit Temes Bio, Stats and Results  Olympics at Sports-Reference.com 

### Viitteet
Hannah Marks

**Hannah Gayle Marks** (s. 13. huhtikuuta 1993 Santa Monica, Kalifornia, Yhdysvallat) on yhdysvaltalainen näyttelijä. Hän aloitti näyttelemisen vuonna 2005 elokuvassa *[[Doll Graveyard (elokuva 2005)|Doll Graveyard]]* ja on vieraillut muun muassa sarjoissa *[[Ruma Betty]]*, *[[Num3rot]]* ja *[[C.S.I. Miami]]*. Vuodesta 2016 lähtien Marks on näytellyt yhtä päärooleista BBC American televisiosarjassa *[[Dirk Gentlyn holistinen etsivätoimisto (televisiosarja)|Dirk Gentlyn holistinen etsivätoimisto]]*.

Hannah Marks on näyttelijä Nova Ballin tytär.
Caren Metschuck

**Caren Mahn** (o.s. **Metschuck**, s. 27. syyskuuta 1963) on saksalainen entinen uimari ja olympiavoittaja, joka edusti urallaan Itä-Saksaa. Metschuck voitti vuoden 1980 kesäolympialaisissa Moskovassa kolme olympiakultaa. Ne tulivat 100 metrin perhosuinnista sekä 4&nbsp;×&nbsp;100 metrin vapaauintiviestistä ja sekauintiviestistä. Samoissa kilpailuissa hän voitti myös olympiahopeaa 100 metrin vapaauinnista.

Metschuck oli jo kaksi vuotta aikaisemmin voittanut MM-hopeaa 4&nbsp;×&nbsp;100 metrin vapaauintiviestistä Berliinissä järjestetyissä MM-uinneissa. Myöhemmällä urallaan Metschuck saavutti vielä kolme EM-kultaa; ne tulivat Splitistä vuonna 1981.

Metschuck valittiin vuonna 1990 *International Swimming Hall of Famen* jäseneksi. Nykyisin hän toimii Rostockissä erään uimaseuran päävalmentajana, ja hänen valmennettaviinsa on kuulunut muun muassa ME-uimari ja maailmanmestari Thomas Rupprath. Sittemmin hän on myös mennyt naimisiin ja käyttää nykyisin miehensä sukunimeä.

## Lähteet
Pete Parkkonen (rumpali)

**Pete Parkkonen** (s. 4. marraskuuta 1964 Helsinki) on suomalainen rumpali. Hän soitti Zen Caféssa, joka on perustettu 1992 Turussa. Parkkonen on soittanut myös Kebassa, jonka ura ajoittuu 1980-luvulle, ja Inkvisitiossa, jonka ensilevy *Paratiisi* ilmestyi 1989. Näiden välissä Parkkonen soitti Toni Rossin Sinitaivas-orkesterissa.

Rumpujen lisäksi Parkkonen soittaa perkussioita. Hän oli apuäänittäjänä Zen Cafén albumilla *[[Laiska, tyhmä ja saamaton]]*.

Parkkosen veljet Tomi Parkkonen ja Jussi Parkkonen ovat myös tunnettuja rumpaleita.
Gabriella Cilmi

**Gabriella Lucia Cilmi** (s. 10. lokakuuta 1991 Melbourne, Australia) on australialainen pop-laulaja. Hän on parhaiten tunnettu singlestään *[[Sweet About Me]]*, joka julkaistiin Australiassa huhtikuussa 2008. Sama kappale on tullut tutuksi myös Rexonan TV-mainoksessa. Samana vuonna Cilmi voitti kuusi ARIA-palkintoa, muun muassa "Vuoden single"- ja "Paras naisartisti" -palkinnot.

## Diskografia
### Albumit
* Lessons to Be Learned (2008)
* Ten (2010)
* The Sting (2013)

### Singlet
* "Sanctuary" (2007)
* "Sweet About Me" (2008)
* "Don't Wanna Go to Bed Now" (2008) (vain Australia)
* "Save the Lies" (2008)
* "Warm This Winter" (2008)
* "On a Mission" (2010)
* "Hearts Don't Lie" (2010)
* "Defender / Magic Carpet Ride" (2010)
* "The Sting" (2013)
* "Symmetry" (2013)

## Lähteet

## Aiheesta muualla

* Cilmin englantilainen kotisivu
* Cilmin australialainen kotisivu 
* 
*
Martti Paalanen

**Martti Rafael Paalanen** (11. marraskuuta 1887 Tampere – 28. helmikuuta 1961) oli suomalainen arkkitehti ja taidemaalari.

Paalasen vanhemmat olivat kansakoulun opettaja Villehad Paalanen ja Anna Palinqvist. Hänen veljensä oli arkkitehti Elias Paalanen. Martti Paalanen pääsi ylioppilaaksi 1907 ja valmistui arkkitehdiksi 1915. Paalanen opiskeli Taideteollisessa keskuskoulussa 1907–08 ja Helsingin yliopiston piirustussalissa 1907–1908. Paalanen aloitti arkkitehtina 1918 ja taiteilijan debyyttinsä hän teki 1942.

Paalanen oli arkkitehtitoimisto Elias ja Martti Paalasen osakkaana 1917–1923 ja sen jälkeen hänellä oli toimisto omissa nimissään. Paalanen toimi sosiaaliministeriön arkkitehtina 1923–1928 ja valtion talojen isännöitsijänä Helsingissä 1934–1937. Hän suunnitteli useita kunnalliskoti- ja koulurakennuksia eri puolille Suomea.

## Rakennuksia
* Hjertrud Paloheimon huvila Linnamäki, Tuusula. 1920-luvulla
*Karin koulu, Rauma. 1931
*Suojeluskuntain päällystökoulun päärakennus, Tuusula. 1934
*Varkauden kirkko, seurakuntatalo ja pappila. 1938
* Sisä-Suomen mielisairaalan hoitokoti, Suolahti (yhdessä I. ja M. Aaltosen kanssa)
* Hirsinen kesähuvila, Tampere, rakennus 1920-luvun alusta

## Maalauksia
*  Varkauden kirkon ja pappilan seinämaalaukset 1938–1940

## Lähteet
* Wikiaineisto: Kuka kukin oli 1961
* Suomen kuvataiteilijat-verkkomatrikkeli
Sandia National Laboratories

**Sandia National Laboratories** on Yhdysvaltain energiaministeriön alainen ydinaselaboratorio, jonka pääyksikkö sijaitsee Albuquerquessa Uudessa-Meksikossa ja toinen yksikkö Livermoressa Kaliforniassa. Sandia on erikoistunut ydinaseiden sytyttimiin ja turvalaitteisiin, mutta on myös supertietokonetekniikan johtavia toimijoita. Laboratorio sai alkunsa Manhattan-projektin D-disioonan nimellä heinäkuussa 1945.

## Hallinto
Sandiaa hallinnoi Sandia Corporation, jonka omistaa Lockheed Martin. Hallinto siirtyi jo 1949 Kalifornian yliopistolta yritykselle, joka oli tuollon ATT:n tytäryhtiö. Kansallisen laboratorion statuksen se sai 1979.

Vuonna 1998 laboratorion budjetti oli 1,36 miljardia dollaria, josta 47&nbsp;% kohdistui aseohjelmiin, 16&nbsp;% energiaministeriön ohjelmiin (ml. aseohjelmat), 9&nbsp;% ydinaseiden leviämisen estämiseen ja 28&nbsp;% energia- ja ympäristöohjelmiin.

Vuonna 1998 sen työvoima oli 7&nbsp;500 henkilöä.

## Aiheesta muualla
* Laboratorion kotisivut 
*Sandia Yhdysvaltain energiaministeriön sivuilla  (pdf)
Heikki Peura

**Oskar Henrik (Heikki) Peura** (7. maaliskuuta 1870 Laukaa – 26. marraskuuta 1937 Rautalampi) oli suomalainen maanviljelijä, kauppaneuvos ja puunjalostusteollisuudenharjoittaja.

Peuran vanhemmat olivat maanviljelijä Adolf Peura ja Vilhelmiina Monthän. Hän omisti Korholan kartanon Rautalammilla ja vuodesta 1910 Haminalahden kartanon Kuopion maalaiskunnassa. Vuonna 1892 Peura alkoi harjoittaa lisäksi yksityistä meijeriliikettä, jonka tuotteet hän myi suoraan ilman välikäsiä Englantiin, Tanskaan ja Saksaan. Hän aloitti samoihin aikoihin myös viljan tuonnin Suomeen Venäjältä ja muualta Euroopasta.

Peura perusti vuonna 1896 sahan ja myllylaitoksen Iisvedelle sekä 1903 vähittäiskaupan ja 1908 myös rullatehtaan. *H. Peura Oy*:llä oli Iisvedellä näiden laitosten lisäksi mylly, tiilitehdas ja miilu puuhiilen valmistusta varten. Peura perusti lisäksi Kuopioon Pitkälahden sahan 1911, sähkövoimalaitoksen 1924 ja vientihöyläämön sekä puusepäntehtaan 1933. Heikki Peuran kuoltua H. Peura Oy siirtyi Rauma-Repolan haltuun. Iisveden tehdaslaitoksien toiminta päättyi 1983. Iisveden sahan rakennukset paloivat 1987 mutta alueella on vielä jäljellä 1912 valmistunut punatiilinen rullatehdasrakennus, siihen liittyvä 1920-luvulla valmistunut höyrykone- ja kattilarakennus savupiippuineen sekä puutavaran kuivausrakennus. Pitkälahden saha toimi vuoteen 1971 saakka, entisessä tiilisessä saharakennuksessa on nykyisin autokorjaamo ja varastotoimintaa.

Heikki Peura oli jäsenenä Kansallis-Osake-Pankin hallintoneuvostossa ja hän sai kauppaneuvoksen arvon 1922.

Heikki Peura oli naimisissa vuodesta 1893 kansanrunoilija Albert Kukkosen tyttären Aina Josefina Kukkosen kanssa. Aina Peura perusti Rautalammille pitäjänmuseon, Rautalammin museon, ja lahjoitti museon ylläpitoon ja kokoelmien kartuttamiseen tarvitun pääoman. 

Heikki ja Aina Peuran sukuhauta sijaitsee Rautalammin hautausmaalla. Sukuhaudalla on eräs tämän kulttuurihistoriallisesti merkittävään Rautalammin kirkon kokonaisuuteen kuuluvan hautausmaan tunnetuimmista muistomerkeistä. Mustalla kiviaidalla rajatun suuren sukuhaudan keskellä on kuvanveistäjä Eemil Halosen Huntu-veistos vuodelta 1947 (veistoksen jalustan mukaan 1943).
 
## Lähteet
* Wikiaineisto: Kuka kukin oli 1961
* Urban Exploration Resource: Industrial complex of Peura Oy
* Kajaanin kaupunkieksploraatio: Pitkälahden saha - Kuopio
### Viitteet
Vela (satelliitti)

**Vela** oli yhdysvaltalainen maapallolla tapahtuvia ydinräjäytyksiä tarkkailevien valvontasatelliittien sarja. Niiden päätehtäviin kuului valvoa mm. Yhdysvaltain ja Neuvostoliiton välille solmittua osittaista ydinkoekieltoa (Partial Test Ban Treaty) vuonna 1963. Satelliittien nimi on espanjaa ja tarkoittaa "tarkkailijaa". 

## Taustaa
Satelliittiohjelma alkoi nimellä Vela Hotel vuonna 1959 osana Vela-ohjelmaa. Sen hallinnasta vastasi Yhdysvaltain puolustushallinnon (Department of Defense) Advanced Research Projects Agency ja satelliittien toteuttamisen hoiti TRW Inc. Ensimmäiset Vela-satelliitit laukaistiin avaruuteen 17. lokakuuta 1963. Atlas-kantoraketti vei tuolloin Maata kiertävälle radalle kaksi Vela-satelliittia. Seuraavat kaksi satelliittia laukaistiin avaruuteen heinäkuussa 1964. Tämän jälkeen laukaistiin vielä kaksi satelliittia heinäkuussa 1965 eli ensimmäisen sukupolven Vela-ohjelmaan kuului kaikkiaan kuusi satelliittia.
Satelliittien toinen sukupolvi Advanced Vela syntyi vuonna 1967. Tähän kuului jälleen kuusi satelliittia, jotka laukaistiin avaruuteen vuosina 1967, 1969 ja 1970.

## Satelliitin toiminta
Ensimmäisissä Vela-satelliiteissa oli 12 röntgenilmaisinta ja 18 neutroni-ilmaisinta tai gamma-detektoria. Vuonna 1965 laukaistuissa satelliiteissa oli mukana myös optinen tunnistin. Mittalaitteiden sähköteho oli 90 W. Advanced Vela -satelliiteissa oli pii-ilmaisimet röntgensäteilyn mittaamiseen. Ne tarkkailivat lisäksi Auringon aktiivisuutta, maapallon ukkosmyrskyjä sekä avaruuden röntgen- ja gammasäteilyn lähteitä. Vela-satelliitit mittasivat ensimmäisinä gammapurkauksia avaruudessa. Satelliittien sähköteho oli 120 W.

Vela-satelliitit laukaistiin hyvin etäisille kiertoradoille noin 102 000&nbsp;km:n korkeuteen, jossa Maapallon säteilyvyöhykkeet eivät enää häirinneet niiden mittauksia. Vela-satelliitit olivat myös hyvin pitkäikäisiä, sillä niiden toimintaikä oli jopa 7-15 vuotta.

Advanced Vela -sarjan satelliitit olivat kooltaan 1,42 x 1,17 metriä ja niiden massa oli 231&nbsp;kg.

## Etelä-Atlantin välähdys
Vela-satelliitti havaitsi signaalin 22. syyskuuta 1979, joka vastasi ilmakehässä tehtyä ydinräjähdystä. Tämän arveltiin tuolloin olleen Etelä-Afrikan ydinkoe. Myöhemmin on myös epäilty kyseessä olleen Israelin ydinasetesti.

## Nykyaika
Nykyisin vastaavaa valvontatehtävää tekevät Defense Support Program (DSP) satelliitit ja 1980-luvun lopusta alkaen myös GPS-satelliittien kuljettamat mittalaitteet. Valvontaohjelman nimi on 
nykyisin *Integrated Operational Nuclear Detection System (IONDS)*.

## Lähteet

## Aiheesta muualla
* NASA/JPL Vela Quick Look 
* NASA: Vela 5A
* Vela Satellites
* Vela
* Advanced Vela
Alzamai

**Alzamai** () on kaupunki Irkutskin alueen Nižneudinskin piirissä Venäjällä. Se sijaitsee Sajanvuorten itäosassa Toporok-joen rannalla 600 kilometriä Irkutskista luoteeseen. Kaupungin läpi kulkee Krasnojarskin ja Irkutskin välinen rautatie (Alazamain asema). Asukkaita on 7&nbsp;100 henkeä (vuonna 2008).

Alzamain asemataajamasta tuli kaupunki vuonna 1955. Kaupungissa toimii puunjalostuslaitos ja konepaja.

## Lähteet
*
Andreapol

**Andreapol** () on kaupunki Tverin alueella Venäjällä. Se sijaitsee Valdain ylängön reunalla Väinäjoen yläjuoksulla. Kaupunki on Andreapolin piirin keskus. Sen kautta kulkee Bologojen ja Velikije Lukin välinen rautatie (Andeapolin aseman sijainti ). Kaupungin itäpuolella sijaitseva sotilaslentokenttä erottuu selvästi satelliittikuvasta. Asukkaita on 8&nbsp;600 henkeä (vuonna 2009).

Andreapolissa sijaitsee Jaroslavin alueelta Velikije Lukin suuntaan ja edelleen Valko-Venäjän Navapolatskiin johtavan öljynsiirtoputken pumppuasema. Tätä pumppuasemaa on tarkoitus uudistaa tukemaan Venäjän rakenteilla olevaa toista Itämeren öljyputkea (BPS-2). 
 
## Lähteet

## Aiheesta muualla
* Andreapolin kaupungin sivusto
Maltillinen realismi

**Maltillinen realismi** (*aristoteelinen realismi*, *vahva realismi*) on realistinen universaalien ongelmaan liittyvä kanta. Sen mukaan universaalit eli yleiskäsitteet ovat olemassa (ovat *reaalisia*), mutta ne eivät ole olemassa missään omassa todellisuudessaan tai itsessään olemassa olevina universaalisina yksilöinä, vaan ainoastaan partikulaareissa eli yksilöolioissa (*universalia in rebus*, ”universaalit asioissa”). Ihmismielissä esiintyvinä universaaleina olioina universaalit ovat olemassa ainoastaan abstrahoinnin kautta, niin, että ihmisjärki tavoittaa havaintomaailman partikulaaristen olioiden yhteiset ominaisuudet ja tunnistaa samoja ominaisuuksia kantavat oliot yhteiseen kategoriaan kuuluviksi. Partikulaareista, jossa ne ilmenevät, niitä ei voida kuitenkaan erottaa.

Aristoteles kannatti maltillista realismia. Maltillinen realismi suuntautui platonista realismia eli äärimmäistä realismia vastaan, jonka mukaan universaalit (ideat) olivat olemassa omassa ideamaailmassaan. Keskiajan universaalikiistan aikana konseptualismi oli usein, muun muassa Pierre Abélardilla, todellisuudessa lähellä Aristoteleen kantaa, vaikka nykyään se luetaan useimmiten osaksi nominalismia.

## Katso myös

* Hylemorfismi

## Aiheesta muualla

*
Aniva

**Aniva** () on kaupunki Sahalinin alueella Venäjällä. Se sijaitsee Sahalinin eteläosassa 37 kilometriä Južno-Sahalinskista etelään. Kaupunki on Anivan piirin keskus. Asukkaita on 8&nbsp;200 henkeä (vuonna 2008).

Vuonna 1866 paikalla perustettiin Ljutogan kylä. Vuosina 1905–1945 se kuului Japanille nimellä Rudaka. Anivan kaupunki perustettiin vuonna 1946. Sen talous perustuu kalastukseen.

## Lähteet
*
Apšeronsk

**Apšeronsk** () on kaupunki Krasnodarin aluepiirissä Venäjällä. Se sijaitsee Pšeha-joen rannalla 357 kilometriä Krasnodarista kaakkoon. Kaupunki on Apšeronskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Apšeronskajan asema). Asukkaita on 40&nbsp;000 henkeä (vuonna 2013).

Apšeronskajan kasakkakylä perustettiin vuonna 1863. Vuonna 1947 siitä tuli Apšeronskin kaupunki. Paikkakunnalla on puunjalostus- ja elintarviketeollisuutta.

## Lähteet
* 

## Aiheesta muualla
* Apšeronskin piirin sivusto
Aramil

**Aramil** () on kaupunki Sverdlovskin alueella Venäjällä. Se sijaitsee Uralin itärinteellä Iset-joen rannalla 15 kilometriä Jekaterinburgista kaakkoon. Kaupunki on perustettu vuonna 1966. Asukkaita on 14&nbsp;800 henkeä (vuonna 2007).

## Lähteet
* 

## Aiheesta muualla

* Aramilin kaupunki Sverdlovskin alueen sivustolla
Bryan Spears

**Bryan James Spears** (s. 19. huhtikuuta 1977 McComb, Mississippi, Yhdysvallat) on yhdysvaltalainen tuottaja.

Vuosina 2005–2008 Spears oli tuottamassa yhdysvaltalaista *[[Zoey 101]]* -sarjaa, jonka pääosaa näytteli hänen pikkusiskonsa Jamie Lynn Spears. Hän on myös toiminut toisen siskonsa, laulaja Britney Spearsin manageritiimissä.

Bryan Spears on James ja Lynne Spearsin vanhin lapsi.

## Lähteet
*
DOC (tiedostomuoto)

**DOC** tai **doc** (lyhenne englannin sanasta *document*, 'asiakirja') on tekstinkäsittelyohjelmissa käytetty tiedostopääte. Nykyään yleisin päätettä käyttävä ohjelma on Microsoft Word, mutta sitä ovat käyttäneet myös muut tietokoneohjelmat, kuten WordPerfect ja TeXturi. Toisin kuin ASCII-muotoiset tekstitiedostot (*.txt), doc-tiedostot ovat valmistajakohtaista binääritiedostoja muotoilun ja metatiedon tallentamiseen, jolloin niiden lukemiseen tarvitaan tiedoston tehnyt ohjelma tai liitännäinen.

## Katso myös
* Office Open XML
* OpenDocument

## Aiheesta muualla
* [MS-DOC: Word Binary File Format (.doc) Structure Specification](http://msdn.microsoft.com/fi-fi/library/cc313153(en-us).aspx)
Arkadak

**Arkadak** () on kaupunki Saratovin alueella Venäjällä. Se sijaitsee Bolšoi Ardkadak -joen varrella lähellä paikkaa, jossa se laskee Hopjoriin, 248 kilometriä Saratovista länteen. Kaupunki on Arkadakin piirin keskus. Sen kautta kulkee Balašovin ja Rtištševon välinen rautatie (Arkadakin asema). Asukkaita on 12&nbsp;500 henkeä (vuonna 2013).

Kaupunki on perustettu vuonna 1963. Se on maatalousalueen keskus, jossa toimii elintarviketeollisuutta ja pirtutehdas.

## Lähteet
* 

## Aiheesta muualla

* Arkadakin kaupungin sivusto
Speaking in Tongues (Gene Simmonsin albumi)

**Speaking In Tongues** (suom. *Kielillä puhuen*) on yhdysvaltalaisen Kiss-yhtyeen basistin Gene Simmons neljäs soololevy, ja se julkaistiin vuonna 2005. Simmons tuotti itse albumin.

## Kappaleet
#Speaking in Tongues
#Weapons
#Carnival of Souls
#Sweet 'n Dirty Love
#Am I Losing My Mind
#Damn, I'm Good
#Everyday Above Ground
#Granny Take a Trip
#I Turn to Stone
#It 2
#Jellyroll

## Kokoonpano
* Gene Simmons - basso, laulu
* Bob Kulick - soolo,- rytmikitara, taustalaulu
* Tommy Thayer - rytmikitara, taustalaulu
* Anton Fig - rummut, taustalaulu
Ohjelmistojen analysointi

**Ohjelmistojen analysointi** saattaa viitata seuraaviin:

* Lähdekoodin analysointi, tapa, jolla voidaan automaattisesti tai ihmisen suorittamana analysoida tietokoneohjelmien rakennetta tai käyttäytymistä.
* Ohjelmistojen arviointi, tapa selvittää projektien ja ohjelmien tilanne, arvo ja merkitys.
* Suorituskykyanalyysi, tietokoneohjelman ajonaikaisen tehokkuuden arviointi.
Lähdekoodin analysointi

**Lähdekoodin analysointi** tarkoittaa ohjelmakoodin tutkimista ihmisen suorittamana tai automaattisesti työkalulla.

Ohjelmistokehityksen tuloksena syntyy yleisesti lähdekoodia, joka on kirjoitettu jollakin lukuisista ohjelmointikielistä kuten Java, C, C++, C#, Perl jne. Koodi on yleensä ainutlaatuinen ratkaisu ja käy sellaisenaan vain yhteen tarkoitukseen. Silloin kun koodia on valmistunut jo paljon, puhutaan ns. perintöjärjestelmistä. Niiden sisältämän koodin tutkiminen on hyvin vaivalloista ihmisen tekemänä, sillä koodi sisältää tyypillisesti paljon riippuvuuksia ja epäjatkuvuuksia, joiden esille saaminen vaatii syvällistä ja vaivalloista tutkimista. Tätä tutkimista kutsutaan lähdekoodin analysoimiseksi. 

Lähdekoodin analysoinnin periaatteita on kolme: 
* Staattinen analyysi 
* Dynaaminen analyysi 
* Symbolinen analyysi 

## Katso myös
* Koodin katselmointi

## Lähteet
*Jackson, D., and Rinard, M. (2000). Software Analysis: A Roadmap, CSE - *Future of SE Track 2000,  133-145 
*Hoare, C. A. R. (2006). The ideal of verified software
Ultra Hand

**Ultra hand** on Gunpei Yokoin 1960–70-lukujen vaihteessa kehittämä lelu. Ultra Hand oli Nintendon ensimmäinen menestyslelu, ja se myi Japanissa yli miljoona kappaletta. Ultra Handin kahvat sulkemalla se ojentuu täyteen mittaansa ja sen päässä olevat kupit osuvat vastakkain. Näiden kuppien sisään saattoi poimia erinäisiä pallonmuotoisia esineitä ja asioita. Jälleenmyyntipakkauksen mukana tulikin muutamia palloja. Ultra Hand on esiintynyt *ssa* ja monessa *[[Warioware]]*-pelissä.

## Lähteet
Armavir (Venäjä)

**Armavir** () on kaupunki Krasnodarin aluepiirissä Venäjällä. Se sijaitsee Kuban-joen vasemmalla rannalla 202 kilometriä Krasnodarista koilliseen. Kaupungissa risteytyvät Donin Rostovin, Tuapsen ja Bakun väliset rautatiet. Asukkaita kaupungissa on 190&nbsp;831 ja urbaanialueella 209 742 (vuonna 2012).

Paikkakunta on syntynyt vuonna 1839, jolloin sinne siirrettiin sodan takia adygekylissä ahdistetuiksi joutuneita armenialaisia. Vuonna 1848 se sai nimen Armavirski aul Armenian muinaisen pääkaupungin muistoksi. 1800- ja 1900-luvun vaihteessa Armavir oli huomattava kauppapaikka. Donin Rostovin–Vladikavkazin ja Tuapsen rautateiden rakentamisen ansiosta siitä tuli merkittävä liikenteen keskus. Kaupunginoikeudet Armavir sai vuonna 1914. Venäjän kansalaissodan aikana seudulla käytiin ankaria taisteluja. Toisessa maailmansodassa Armavir oli saksalaisten miehittämä elokuusta 1942 tammikuuhun 1943.

Nykyään kaupungissa on elintarvike-, koneenrakennus- ja kemian teollisuutta. Nähtävyyksistä huomattavin on vuonna 1846 rakennettu Armenian kirkon katedraali.

Armavirin lähellä on myös Venäjän ohjuspuolustuksen Voronež-DM-tutka-asema.

Armavir on Alavieskan, Kalajoen, Nivalan, Sievin ja Ylivieskan ystävyyskunta. 

## Lähteet
* 

## Aiheesta muualla

* Armavirin kaupungin sivusto
Toledon yliopisto

**Toledon yliopisto** on julkinen yliopisto Toledossa, Ohiossa, Yhdysvalloissa. Sen tiedekuntia ovat farmasian, kauppatieteiden, lääketieteellinen, oikeustieteellinen, terveystieteiden ja teknillinen tiedekunta.

Medical University of Ohio yhdistettiin Toledon yliopistoon vuonna 2006 säästösyistä. Yhdistymisen jälkeen opiskelijamäärät kasvoivat yhdeksänä perättäisenä lukukautena.

## Urheilu
Yliopistolla on urheilujoukkueita keilauksessa, miekkailussa, haavipallossa, purjehduksessa, tenniksessä, jalkapallossa, painissa, vesipoolossa ja naisilla lisäksi lentopallossa sekä koripallossa.

## Lähteet
When Time Fades...

**When Time Fades...** on progressiivista metallia soittavan Suspyren kolmas ja viimeisin studioalbumi. Se julkaistiin 30. syyskuuta 2008.

## Kappaleet
#
#
#
#	
#
#
#
#
#
#
#

## Kokoonpano
*Clay Barton – laulu, taustalaulu
*Andrew Distabile – basso
*Gregg Rossetti – kitara, basso, Chapman Stick, tenorisaksofoni, alttosaksofoni, tenorigamba
*Rich Skibinsky – kitara, mandoliini, basso, lyömäsoittimet
*Charlie Zeleny – rummut

### Vierailijat
*Rob Cross – taustalaulu kappaleessa 3
*Christi D’Amico – kosketinsoittimet ja piano
*Trisha O’Keefe – laulu kappaleissa 3 ja 5

## Arvosteluja
* AllMusic: 
* Imperiumi: 8½/10

## Lähteet
*
*Suspyre – Discography  

### Viitteet

## Aiheesta muualla
* 
*
Staattinen analyysi

**Staattinen analyysi** tarkoittaa tietokoneohjelmien analysointia suorittamatta niitä (suorittamalla tehtyä analysointia kutsutaan termillä dynaaminen analyysi).
Tyypillisesti juuri työkalun suorittamaa osuutta kutsutaan staattiseksi analyysiksi, kun taas ihmisen suorittamaa jatkoanalysointia siihen liittyen kutsutaan termillä ohjelman ymmärtäminen tai ohjelman ymmärtämisen teoria ().

## Katso myös
* Symbolinen analyysi

## Kirjallisuutta
*Cousot,P., Cousot, R. (1977). Abstract Interpretation: A Unified Lattice Model for Static Analysis of Programs by Construction or Approximation of Fixpoints, Los Angeles, CA.
Dynaaminen analyysi

**Dynaaminen analyysi** on tietokoneohjelmien analysointia suorittamalla ohjelmia todellisessa tai virtuaalisessa prosessorissa.
Jotta dynaaminen analyysi voisi onnistua riittävän hyvin, tarvitaan riittävät testitiedot ja tulotiedot, jotta voidaan tuottaa riittävän tarkat vastaukset käyttäytymisen tuloksena. Yleensä dynaamisen analyysin suorittamiseksi ohjelmistoa joudutaan muuttamaan vähän (koodin instrumentointi), tai muutoin joudutaan varmistamaan, että suoritus kattaa riittävän osan koodista.

## Katso myös
* Staattinen analyysi 
* Symbolinen analyysi 

## Kirjallisuutta

*Ball, T. (1999). The concept of dynamic analysis. Springer Verlag Heidelberg.  
*Hamou-Lhadj, A. (2005). Techniques to Simplify the Analysis of Execution Traces for Program Comprehension. PhD-thesis.   
*Zaidman, A. (2006). Scalability Solutions for Program Comprehension Through Dynamic Analysis. PhD-thesis.
Luovutusvoitto (urheilu)

**Luovutusvoitto** on urheilussa, esimerkiksi nyrkkeilyssä tai jalkapallossa, voitto, jonka kilpailija tai joukkue saavuttaa, kun vastustaja lopettaa kilpailemisen kesken ottelun, ei suostu ottelemaan ollenkaan tai tulee hylätyksi sääntörikkomuksen takia. Luovuttanut osapuoli katsotaan luovutusvoiton jälkeen automaattisesti häviäjäksi. Joissakin kilpailuissa luovuttanut osapuoli suljetaan kokonaan pois kisasta.
Aitkinin piirikunta

**Aitkinin piirikunta**  sijaitsee Yhdysvaltojen Minnesotan osavaltion itäosassa. Vuonna 2005 siellä oli 16&nbsp;174 asukasta.  Osa Mille Lacsin intiaanireservaattia on piirikunnan alueella. Piirikunta on saanut nimensä turkiskauppias William Aitkinin mukaan

## Uskonto
Vuonna 2010 enemmistö piirikunnan asukkaista eli 9 698 ei kuulunut mihinkään tuolloin tutkituista 236 uskonnollisesta yhteisöstä. Tähän lukuun sisältyvät eivät kuitenkaan ole välttämättä ateisteja ja osa saattaa kuulua sellaisiin uskonnollisiin yhteisöihin, jotka eivät esiintyneet tutkimuksessa. Toiseksi suurin ryhmä olivat niin sanotut päälinjan protestantit, joita oli 3 201. Evankelikaalisia protestantteja oli 1 725, muodostaen kolmanneksi suurimman ryhmän. katolisia oli 1 357 ja muihin uskonnollisiin yhteisöihin kuului 221 henkeä.

Vuonna 2010 suurimmat uskonnolliset yhteisöt olivat Amerikan evankelisluterilainen kirkko (ELCA) 2 398 jäsenellä, katolinen kirkko 1 357 jäsenellä ja Missouri-synodi 1 100 jäsenellä.

## Lähteet

## Aiheesta muualla
* Aitkinin piirikunnan kotisivut
David Fiegen

**David Fiegen** (s. 3. syyskuuta 1984 Esch-sur-Alzette, Luxemburg) on luxemburgilainen keskimatkojen juoksija, 800&nbsp;metrin EM-mitalisti.

Fiegen sijoittui alle 18-vuotiaiden MM-kilpailuissa Debrecenissä 2001 seitsemänneksi 800&nbsp;metrillä. Seuraavana vuonna hän oli samalla matkalla kuudes sisäratojen EM-kilpailuissa Wienissä halliennätyksellään 1.47,44 ja saavutti pronssia alle 20-vuotiaiden MM-kisoissa Kingstonissa ajalla 1.46,66. Vuonna 2003 hän sai hopeaa alle 20-vuotiaiden EM-kilpailujen 800&nbsp;metrillä Tampereella.

Fiegen saavutti hopeaa Göteborgin 2006 EM-kilpailujen 800&nbsp;metrillä ajalla 1.46,59. Hän hävisi kilpailun voittaneelle Bram Somille kolme sadasosasekuntia.

Fiegen on ensimmäinen luxemburgilainen, joka on saanut mitalin yleisurheilun EM-kilpailuissa, alle 18-vuotiaiden MM-kilpailuissa ja alle 20-vuotiaiden EM-kilpailuissa. Hänet valittiin Luxemburgin vuoden urheilijaksi 2002. Fiegen on pituudeltaan 187&nbsp;cm ja hän painaa 72&nbsp;kg.

## Henkilökohtaiset ennätykset
*Ulkoradat
**400 m – 47,76 (2006)
**600 m – 1.16,15 (2008)
**800 m – 1.44,81 (2006)
**1 000 m – 2.17,51 (2006)
**1 500 m – 3.39,98 (2004)
*Sisäradat
**800 m – 1.47,44 (2002)
**1 000 m – 2.22,12 (2004)
**1 500 m – 3.43,77 (2005)

## Lähteet
*

### Viitteet
Anokan piirikunta

**Anokan piirikunta**  sijaitsee Yhdysvaltojen Minnesotan osavaltion itäosassa.Se on väkiluvultaan Minnesotan piirikunnista neljänneksi suurin: Vuonna 2005 siellä oli 323&nbsp;000 asukasta. 

Piirikunnan pääkaupunki on Anoka. Muita suuria kaupunkeja ovat Coon Rapids ja Andover. 

## Uskonto
Vuonna 2010 enemmistö piirikunnan asukkaista eli 166 677 ei kuulunut mihinkään tuolloin tutkituista 236 uskonnollisesta yhteisöstä. Tähän lukuun sisältyvät eivät kuitenkaan ole välttämättä ateisteja ja osa saattaa kuulua sellaisiin uskonnollisiin yhteisöihin, jotka eivät esiintyneet tutkimuksessa. Toiseksi suurin ryhmä olivat katoliset, joita oli 75 535. Kolmanneksi suurin ryhmä olivat evankelikaaliset protestantit, joita oli 49 709, neljäntenä taas niin sanotut päälinjan protestantit, joita oli 36 549. ortodokseja oli 195, muihin uskonnollisiin yhteisöihin kuului yhteensä 2 179.

Vuonna 2010 suurimmat uskonnolliset yhteisöt olivat katolinen kirkko 75 535 jäsenellä, Amerikan evankelisluterilainen kirkko (ELCA) 30 954 jäsenellä ja baptistinen Converge 19 650 jäsenellä.

## Lähteet
Planet Punk

**Planet Punk** on saksalaisen Die Ärzten kuudes studioalbumi, ja se julkaistiin  18. syyskuuta 1995.  
Farin Urlaub nimesi Planet Punkin yhtyeen lempialbumiksi Die Ärzte -biografiassa. Se saavutti toisen sijan Saksan albumilistalla ja pysyi top 10:ssä seitsemän viikkoa. Se myi myös kultaa ja platinaa.

## Kappaleet
#  (säv. González, Urlaub san. González, Felsenheimer, Urlaub)
#  (säv. san. Urlaub)
#  (säv. san. Urlaub)
#  (säv. san. Felsenheimer)
#  (säv. san. Urlaub)
#  (säv. san. Urlaub)
#  (säv. san. Felsenheimer, González)
#  (säv. san. Urlaub)
#  (säv. González san. Felsenheimer)
#  (säv. san. Felsenheimer)
#  (säv. san. Urlaub)
#  (säv. Felsenheimer, González san. Felsenheimer)
#  (säv. san. Urlaub)
#  (säv. san. Felsenheimer)
#  (säv. san. Urlaub)
#  (säv. san. Urlaub)
#  (säv. san. Urlaub)

## Singlet
**Ein Song namens Schunder* (myös Schunder-Song) B-puolien *Is ja irre*, *Regierung* ja *Unholy* kanssa. Se saavutti neljännen sijan Saksan singlelistalla ja pysyi kuusi viikkoa Saksan top 10:ssä. Se myi myös kultaa.
**Hurra* single-versiona B-puolien *Sex Me, Baby*, *Warrumska*, *Ekelpack (liveversio)* ja *Eine Frage der Ehre* kanssa. Hurra pääsi sijalle 25 Saksan singlelistalla.

## Lähteet
Otter Tailin piirikunta

**Otter Tailin piirikunta** () sijaitsee Yhdysvaltojen Minnesotan osavaltion länsiosassa. Sen arvioitu väkiluku oli vuoden 2019 heinäkuussa 58&nbsp;746. Vuoden 2010 väestönlaskennassa piirikunnan väkiluku oli 57&nbsp;303 asukasta. Piirikunnan pääkaupunki ja suurin kaupunki on Fergus Falls.

Otter Tailin piirikunta perustettiin 18. maaliskuuta 1858 ja järjestäytyi virallisesti 12. syyskuuta 1868. Se on saanut nimensä Otter Tail -joen ja Otter Tail -järven mukaan.

Otter Tailin piirikunta rajautuu Beckerin, Clayn, Douglasin, Grantin, Toddin, Wadenan ja Wilkinin piirikuntiin.

## Kaupungit
Otter Tailin piirikunnassa sijaitsevat seuraavat kaupungit:

* Battle Lake
* Bluffton
* Clitherall
* Dalton
* Deer Creek
* Dent
* Elizabeth
* Erhard
* Fergus Falls
* Henning
* New York Mills
* Ottertail
* Parkers Prairie
* Pelican Rapids
* Perham
* Richville
* Rothsay (osittain Wilkinin piirikunnassa)
* Underwood
* Urbank
* Vergas
* Vining
* Wadena (osittain Wadenan piirikunnassa)

## Townshipit
Otter Tailin piirikunta jakautuu seuraaviin townshipeihin:

* Aastad Township
* Amor Township
* Aurdal Township
* Blowers Township
* Bluffton Township
* Buse Township
* Butler Township
* Candor Township
* Carlisle Township
* Clitherall Township
* Compton Township
* Corliss Township
* Dane Prairie Township
* Dead Lake Township
* Deer Creek Township
* Dora Township
* Dunn Township
* Eagle Lake Township
* Eastern Township
* Edna Township
* Effington Township
* Elizabeth Township
* Elmo Township
* Erhards Grove Township
* Everts Township
* Fergus Falls Township
* Folden Township
* Friberg Township
* Girard Township
* Gorman Township
* Henning Township
* Hobart Township
* Homestead Township
* Inman Township
* Leaf Lake Township
* Leaf Mountain Township
* Lida Township
* Maine Township
* Maplewood Township
* Newton Township
* Nidaros Township
* Norwegian Grove Township
* Oak Valley Township
* Orwell Township
* Oscar Township
* Otter Tail Township
* Otto Township
* Paddock Township
* Parkers Prairie Township
* Pelican Township
* Perham Township
* Pine Lake Township
* Rush Lake Township
* Scambler Township
* St. Olaf Township
* Star Lake Township
* Sverdrup Township
* Tordenskjold Township
* Trondhjem Township
* Tumuli Township
* Western Township
* Woodside Township

## Lähteet
Mille Lacs

**Mille Lacs Lake** (nimi on alkujaan ranskaa, mutta s-kirjain äännetään silti) myös: **Lake Mille Lacs** ja **Mille Lacs**, on järvi Minnesotan osavaltiossa Yhdysvalloissa. Se ulottuu Mille Lacsin, Aitkinin ja Crow Wingin piirikuntien alueelle, Minneapolis-St. Paulin metropolialueen pohjoispuolella. Järven pinta-ala on 536 neliökilometriä, ja sen suurin syvyys on 13 metriä. Odžibwan kielellä järven nimi on *Misi-zaaga'igan* ('suuri järvi').
Draugr

**Draugr** tai **draug** on skandinaavisessa mytologiassa vainaja, joka on jäänyt kummittelemaan aaveena esimerkiksi röykkiöhaudassa (muinaisnorjaksi *haugbúi*). Draugreja esiintyy sekä kirjallisuudessa että pohjoisnorjalaisessa kansanperinteessä.

Myöhemmässä norjalaisessa kansanperinteessä draugr käsitettiin suppeammassa merkityksessä vainajaksi, joka oli hukkunut merellä eikä ollut päässyt haudatuksi kristittyyn maahan. Hän oli siksi jäänyt pahansuovaksi kummittelevaksi hengeksi, joka ei saanut rauhaa. Jos joku kuuli tai näki draugrin, se enteili kuolemaa. Draugr kuvattiin yleensä nahkavaatteisiin pukeutuneeksi mieheksi, jolla oli merileväpäähine ja joka purjehti puolikkaalla veneellä. Draugr saattoi myös ulvoa verkoissa tai esiintyä kivenä, jonka päällä kasvoi merilevää, joten kalastajat eivät halunneet ottaa "merileväkiveä" painolastiksi.

Suomessa 'raukka' (esim. meriraukka), (alun perin muinaisnorjan monikossa **draugar** tai **draugen** (norjaksi, ruotsiksi ja tanskaksi sanan *draug* määräisessä muodossa) on skandinaavisessa mytologiassa esiintyvä epäkuollut olento. Muinaisnorjan kielen sanan *draugr* merkitsi alun perin kummitusta, ja vanhassa kirjallisuudessa meri-draugrin ja maa-draugrin välille tehdään selvä ero. Draugrien uskottiin olevan kuolleiden viikinkien haudoissa eläviä kalmoja.

On olemassa erilaisia mielipiteitä siitä, säilyvätkö kuolleen luonne ja sielu draugrissa. Korkea-arvoisten miesten haudat sisälsivät usein arvokkaita esineitä, joten draugrien uskottiin vartioivan aarteitaan tarkoin jopa kuoleman jälkeen.

The Elder Scrolls V: Skyrim -videopelissä ja The Elder Scrolls III: Morrowindin Bloodmoon- lisäosassa, jotka sijoittuvat muinaisskandinaavisen kaltaiseen fantasiamaailmaan, Draugrit ovat yksi vihollistyyppi. Yleisen olettamuksen mukaan, rangaistuksena lohikäärmeiden palvelemisesta, heidät on kirottu vartioimaan hautaholveja ikuisesti.

## Lähteet
Kıvanç Tatlıtuğ

**Kıvanç Tatlıtuğ** (s. 1983) on turkkilainen näyttelijä ja valokuvamalli. Hänet tunnetaan arabimaissa etenkin Mehmetin roolista saippuasarjassa *[[Gümüş]]* (turkiksi), joka on arabiaksi nimeltään *Noor* (valo).

## Aiheesta muualla
*              
*Kıvanç Tatlıtuğ Pictures
Yrjö Jyränkö

**Yrjö Arvo Jyränkö** () oli suomalainen jääkärivaravääpeli ja kaupunginjohtaja. Hänen vanhempansa olivat veturinkuljettaja Antti Jyränkö ja Vilhelmiina Forsell. Hänet vihittiin avioliittoon vuonna 1932 Lea Tuulikki Niirasen kanssa. 

## Opinnot
Jyränkö kävi viisi luokkaa Helsingin suomalaista normaalilyseota ja jatkoi opintojaan sen jälkeen Tampereen teknillisen opiston sähköosastolla, josta hän valmistui vuonna 1919. Ylioppilaaksi hän kirjoitti yksityisoppilaana Heinolan keskikoulusta vuonna. Opintojaan hän jatkoi edelleen Teknillisen korkeakoulun insinööriosastolla ja suoritti insinööritutkinnon vuonna 1930.  

## Jääkärikausi
Jyränkö liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 15. tammikuuta 1918, josta hänet siirrettiin pataljoonan haupitsipatteriin 6. helmikuuta 1918. 

## Suomen sisällissota
Jyränkö saapui takaisin Suomeen (Vaasaan) jefreitteriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin tykinjohtajaksi Jääkäritykistön 1. patteriin ja otti osaa sisällissodan taisteluihin Messukylässä ja Tampereella. Hänet määrättiin Tampereen valtauksen jälkeen suoritetussa tykistön uudelleen järjestelyssä Jääkäritykistöprikaatin 1. jääkäripatteriston 1. patteriin ja otti osaa taisteluihin Säiniöllä ja Viipurissa.  

## Sodan jälkeinen aika
Jyränkö jäi sisällissodan jälkeen palvelukseen Suomen tykistökouluun, mutta erosi armeijasta jo 22. syyskuuta 1918 ja siirtyi Oy Hämeen sähkön palvelukseen, josta hän siirtyi vuonna 1924 Sallilan sähkölaitokselle. Vuodesta 1926 alkaen hän työskenteli Helsingissä usean sähkölaitoksen palveluksessa, kunnes vuonna 1930 ylimääräiseksi insinööriksi Tie- ja vesirakennushallitukseen ja palveli sitä vuoteen 1931 asti.  

Heinolan kaupunginjohtajaksi Jyränkö sai nimityksen vuonna 1931 ollen tehtävässä vuoteen 1938 saakka jolloin hän siirtyi ylimääräiseksi insinööriksi Lapin tie- ja vesirakennuspiiriin, josta hän siirtyi vuonna 1939 insinööriksi Puolustusministeriön hankintatoimistoon. Hänet haudattiin Helsinkiin. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Antti Luusuaniemi

**Antti Luusuaniemi** (s. 7. syyskuuta 1979 Tammisaari) on Hyvinkäältä kotoisin oleva suomalainen näyttelijä. Luusuaniemi valmistui teatteritaiteen maisteriksi Teatterikorkeakoulusta vuonna 2004. Hän on näytellyt Suomen Kansallisteatterissa vuodesta 2005. 

Luusuaniemi on näytellyt muun muassa televisiosarjoissa *[[Pelkkää lihaa]]*, *[[Morsian (televisiosarja)|Morsian]]*, *[[Uutishuone]]*, *[[Helsingin herra]]*, *[[Syke (televisiosarja)|Syke]]*, *[[Mustat lesket]]* ja *[[Luottomies]]*. Valkokankaalla hänet on nähty muun muassa toisessa pääroolissa vuonna 2017 ensi-iltansa saaneissa elokuvissa *[[Kuudes kerta]]* sekä *[[Kaiken se kestää (suomalainen elokuva)|Kaiken se kestää]]*. Vuonna 2022 hän nähtiin suoratoistopalvelu C Moren kahdeksanosaisessa rikosdraamasarjassa *[[Kansan vihollinen]]*.

Vuonna 2017 Luusuaniemi perusti Hyvinkäällä järjestettävän Red Carpet -elokuvafestivaalin ja toimi sen taiteellisena johtajana. Tapahtumaa järjestettiin vuosina 2017–2024. Tapahtuman taustayritys RCFF Elokuvafestivaali Oy hakeutui yrityssaneeraukseen 
marraskuussa 2024, mutta ajautui konkurssiin kesäkuussa 2025.

Luusuaniemi toimii myös Nelonen median kotimaisen elokuvan päällikkönä.

Luusuaniemi osti Meilahden kartanon Helsingin kaupungilta vuonna 2024. Se myi kartanon Maailman kaunein sauna oy:lle, jonka taustalla on Red Carpet -ryhmittymä, jonka toimitusjohtaja Luusuaniemi on. Ryhmittymän muita yrityksiä ovat Red Carpet Film & TV Oy, RCFF Group Oy, Red Carpet Invest Oy:ssä ja RC Culture Oy, joissa kaikissa Luusuaniemi on toimitusjohtajana. Lisäksi hän on Red Carpet Event Oy:n hallituksen jäsen ja toimii hallituksen puheenjohtajana Red Carpet Design Oy:ssä ja Red Carpet Brand Alliances Oy:ssä. Hänellä on hallituspaikka myös yhtiöissä Tokka Solutions Oy, Ratikka Group Oy ja Maailman kaunein sauna Oy.

## Yksityiselämä
Luusuaniemi on pelannut pesäpalloa nuorten Suomen-mestaruustasolla Hyvinkään Tahkossa. Antti Luusuaniemi ja Lili Zoe Ermezei erosivat vuonna 2024. Parilla on kaksi yhteistä tytärtä ja Luusuaniemellä yksi täysi-ikäinen tytär aiemmasta suhteestaan.
Luusuaniemi on seurustellut vuodesta 2024 Espanjassa asuvan kiinteistönvälittäjä Anne Ramsayn kanssa.

## Filmografia
### Elokuvat
} || **
|-
| 2022 || *[[Häät ennen hautajaisia]]* || Sakke
|-
|2024
|*[[Luottomies-elokuva: All in]]*
|Tommi
|-
|2026
|*[[Luottomies-elokuva: Lepoloma]]*
|Tommi
|}

### Lyhytelokuvat

### Televisiosarjat

### Dubbaukset

## Lähteet

## Aiheesta muualla
* 
* 
* Antti Luusuaniemen esittely Agency Unrealin sivuilla
Nancy LaMott

**Nancy LaMott** (30. joulukuuta 1951 – 13. joulukuuta 1995) oli yhdysvaltalainen laulaja, jonka aktiiviura sijoittui 1990-luvulle.

Muusikko Brett LaMott on hänen isoveljensä.

Nancy LaMott ehti julkaista viisi albumia ennen kuolemaansa vuonna 1995. Hän kuoli kohtusyöpään.
Jeffersin kalliopiirrokset

**Jeffersin kalliopiirrokset** ovat paljastuma, joka sijaitsee Lounais-Minnesotassa. Piirrokset ovat intiaanien kalliopiirroksia. Piirrokset on hakattu Red Rock Ridgeen  37 km pitkään kvartsiittipaljastumaan, joka ulottuu Watonwan piirikunnasta Brownin piirikuntaan. Paljastuman koko on noin 50 x 200 metriä, ja sitä ympäröi koskematon preeria. Aluetta halkoo muutama vanha vankkuritie, joista yhden arvellaan olevan vanha postivaunureitti New Ulmista Sioux Fallsiin.

Kalliopiirrosten ikää ei tiedetä mutta eräät atlatl-symbolit  muistuttavat noin vuodelle 3000 eaa. Ajoitettuja symboleita Indian Knollissa Kentuckyssa.

## Lähteet

## Aiheesta muualla
*Jeffers Petroglyphs, Minnesota Historical Society
*Friends of the Jeffers Petroglyphs Historic Site
Joseph Nicollet

**Joseph Nicollet** (24. heinäkuuta 1786 Cluses, Ranska – 11. syyskuuta 1843 Washington, Yhdysvallat) oli ranskalainen matemaatikko, maantieteilijä ja kartoittaja. Hän kartoitti Mississippin yläjuoksua 1830-luvulla, ja julkaisi tarkan kartaston alueesta, jonka pinta-ala oli puolet Euroopan alasta.

Nicollet opiskeli matematiikkaa ja tähtitiedettä synnyinmaassaan Ranskassa, ja muutti Yhdysvaltoihin 1832 taloudellisista syistä. Hän asettui aluksi New Orleansiin, mutta muutti sieltä Mississippiä pitkin St. Louisiin Missourin osavaltioon. Sieltä käsin hän teki tutkimusmatkoja alueelle, joka on nykyisin Minnesotaa. Vuosina 1838–1839 hän johti retkikuntaa joka kartoitti Mississippi- ja Missourijokien välisen alueen.

## Lähteet

## Aiheesta muualla
* Minnesota History Center
Blue Earthin piirikunta

**Blue Earthin piirikunta**  sijaitsee Yhdysvaltojen Minnesotan osavaltion eteläosassa. Vuoden 2018 arvion mukaan siellä asui 67&nbsp;427 asukasta, mikä tarkoittaa 5,3 prosentin kasvua vuoteen 2010, jolloin piirikunnassa asui 64&nbsp;013 asukasta. Blue Earthin pinta-ala on 1&nbsp;936,9 neliökilometriä. Sen hallintokeskus on Mankato.

## Lähteet

## Aiheesta muualla
Pipestonen piirikunta

**Pipestonen piirikunta**  sijaitsee Yhdysvaltojen Minnesotan osavaltion lounaisosassa. Vuonna 2005 siellä oli 9&nbsp;421 asukasta.  Piirikunnan pääkaupungin nimi on myös Pipestone. Molemmat ovat saaneet nimensä Pipestonen louhoksista, kallioista, joista intiaanit louhivat vuolukiveä rauhanpiippujensa materiaaliksi. 

## Lähteet
Pipestonen kansallismonumentti

**Pipestonen kansallismonumentti** () on suojelualue Minnesotassa, Yhdysvalloissa. Se on historiallinen intiaanien piippukiven louhosalue.

Piippukivea käytetään rauhanpiippujen valmistamiseen. Louhokset olivat pyhiä siouxeihin kuuluville tetoneille. Se oli puolueeton alue, johon kaikki heimot saattoivat tulla louhimaan kiveä piippuihinsa. Siouxit valtasivat alueen itselleen 1700-luvulla, mutta Minnesotan kiveä on löytynyt hautakummuista myös varhaisemmilta ajoilta. Piippukiveä on todennäköisesti louhittu alueelta vuosisatojen ajan.

Yhdysvaltain hallitus hankki maan vuonna 1893. Kongressi perusti kansallismonumentin 25. elokuuta 1937 ja palautti samalla intiaaneille louhintaoikeudet. National Park Servicen alaisena historiallisena kohteena Pipestone luetteloitiin historiallisten kohteiden kansalliseen rekisteriin.

## Lähteet

## Aiheesta muualla

*Pipestonen kansallismonumentti National Park Servicen sivuilla
Mercedes McCambridge

**Carlotta Mercedes McCambridge** (16. maaliskuuta 1916 – 2. maaliskuuta 2004), lempinimeltään Mercy, oli yhdysvaltalainen Oscar-voittaja sekä filminäyttelijä, joka esiintyi myös radiokuunnelmissa. Oscarin parhaasta naissivuosasta McCambridge sai vuoden 1949 elokuvasta *[[Kaikki kuninkaan miehet (vuoden 1949 elokuva)|Kaikki kuninkaan miehet]]*. Hänellä on tähti Hollywood Walk of Famella.

## Aiheesta muualla
* Mercedes McCambridgen muistokirjoitus Helsingin Sanomissa
*
Vesinapsut

**Vesinapsut** (*Fluvicola*) on tyrannien heimoon kuuluva lintusuku. Sukuun kuuluu 3 lajia.

## Vesinapsuihin (''Fluvicola'') kuuluvia lajeja
* Jokinapsu (*Fluvicola nengeta*)
* Lampinapsu (*Fluvicola pica*)
* Suonapsu (*Fluvicola albiventer*)

## Lähteet

## Aiheesta muualla
*ITIS: Fluvicola